JYSK

JYSK (oprindeligt kaldet Jysk Sengetøjslager indtil 2001) er en international butikskæde med hovedkontor i Brabrand i udkanten  af Aarhus, der siden åbningen af den første butik på Silkeborgvej i Aarhus i 1979 (hvor butikken i øvrigt stadig ligger i dag) har profileret sig på at sælge  "alt til boligen" lidt billigere end konkurrenterne. 

Det var sådan kædens første slogan "Kvalitet - lidt billigere" opstod. Ved grundlæggelsen var JYSK-butikkerne helt unikke, da de kombinerede sengetøj med øvrigt møblement i deres butikker (i begyndelsen også kaldet "sengetøjslagre"). Med sine mere end 3.100 butikker, 28.500 medarbejdere på 50 lande og en årlig omsætning på over 26 milliarder kroner er JYSK i dag en global virksomhed bygget op omkring 100 procent-ejede butikker (enten kaldet JYSK eller Dänisches Bettenlager - tysk for "Dansk Sengetøjslager") eller franchisekonceptet JYSK Franchise. De tre butikskoncepter udgør sammen JYSK Group.

JYSK Group ejes 99 procent af kædens idémand og grundlægger Lars Larsens familie gennem holdingselskabet Lars Larsen Group, hvorigennem Lars Larsen helt eller delvist også ejer møbelkæderne ILVA, IDÉmøbler, IDdesign, Bolia.com og Sengespecialisten. 

JYSK Groups butikker er fordelt i følgende 42 lande: Danmark, Norge, Sverige, Finland, Polen, Tjekkiet, Ungarn, Holland, Slovakiet, Tyskland, Østrig, Schweiz, Island, Canada, Grønland, Færøerne, Estland, Letland, Litauen, Ukraine, Kosovo, Bulgarien, Kasakhstan, Rumænien, Frankrig, Storbritannien, Slovenien, Makedonien, Kroatien, Italien, Spanien, Bosnien-Hercegovina, Kina, Serbien, Indonesien, Armenien, Montenegro, Grækenland, Belgien, Singapore og Moldova.

Tidslinje

1979-1989 
 2. april 1979: Den første Jysk Sengetøjslager åbner i Aarhus i en tidligere Volvo-forhandler, butikken ligger i dag på samme adresse.
 1980: Den første reklameavis udkommer. 
 1984: For første gang åbner virksomheden butikker uden for landets grænser i Tyskland under navnet "Dänisches Bettenlager".
 1984: JYSK Franchise åbner på Grønland.
 1986: Lars Larsen bliver partner i Himmerland Golf & Spa Resort.
 1986: JYSK Franchise åbner på Færøerne.
 1987: JYSK Franchise på Island.
 1987: Lars Larsen går på TV for første gang med sit berømte slogan: "Go'daw – jeg har et godt tilbud til dig".
 1988: JYSK Nordic åbner i Norge.
 1989: Jysk Sengetøjslager bliver hovedsponsor for Dansk Handicap Idræts-Forbund og er det stadig. Derudover støtter JYSK Franchise handicapidrætten i Canada, Litauen, Letland, Estland samt på Færøerne og Island.

1990-1999 
 1991: Den første Jysk Bäddlager åbner i Sverige.
 1992: Jysk Sengetøjslagers egen to-årige uddannelse begynder. I dag har uddannelsen ca. 200 elever om året.
 1992: JYSK åbner Bed'n Linen i USA.
 1995: Jysk Nordic slår dørene op i Finland.
 1996: Jysk Franchise åbner i Canada og i Letland.
 1996: JYSK Franchise åbner i Rusland.
 1996: JYSK Franchise åbner i Letland.
 1996: JYSK lukker i Rusland.
 1998: Lars Larsen fylder 50 år, og hans virksomhed kan fejre åbningen af butik nummer 500.
 1999: Jysk Sengetøjslager er medstifter af The Forest Trust, der arbejder for at sikre de tropiske regnskove. Fonden har i dag over 80 medlemmer på verdensplan.

2000-2005 
 2000: Lars Larsen køber aktiemajoriteten i det netbaserede møbelfirma ’www.Bolia.com’, der i dag har showrooms i Danmark, Norge, Sverige, Tyskland og Kina.
 2000: Dänisches Bettenlager åbner i Østrig.
 2000: JYSK Nordic åbner i Polen.
 2000: JYSK lukker Bed'n Linen i USA.
 2000: Lars Larsen træder tilbage som administrerende direktør for JYSK, og bliver arbejdende bestyrelsesformand i JYSK Holding. Jan Bøgh bliver administrerende direktør i JYSK Nordic.
 2001: Virksomheden skifter navn, og som de første hedder butikkerne i Danmark, Sverige og Finland nu JYSK.
 2001: Lars Larsen bliver kåret som 'Entrepreneur Of The Year' i Danmark. 
 2001: Lars Larsen nomineres som 'World Entreprenuer Of The Year' i revisionsfirmaet Ernst & Youngs internationalt anerkendte vækstskaberkonkurrence.
 2001: JYSK Franchise åbner i Litauen.
 2003: Den første tjekkiske butik åbner i Prag.
 2004: JYSK fejrer sit 25 års jubilæum, hvor Lars Larsen udsender sin biografi til samtlige danske husstande i 2,4 millioner eksemplarer.
 2004: JYSK Franchise åbner i Kosovo.
 2004: JYSK Franchise åbner i Ukraine.
 2005: JYSK Nordic åbner i Ungarn.
 2005: JYSK Franchise åbner i Bulgarien.
 2005: JYSK Franchise åbner i Rusland.
 2005: JYSK åbner i butik nummer 1000 i den tyske by Dingolfing.

2006-2009  
 2006: Lars Larsen får en vej opkaldt efter sig. 'Lars Larsen vej' ligger ved JYSK's megalager i Uldum.
 2006: JYSK Franchise åbner i Kasakhstan.
 2006: JYSK Nordic åbner i Holland.
 2006: JYSK Nordic åbner i Slovakiet.
 2006: Dänisches Bettenlager åbner i Schweiz.
 2007: Lars Larsen modtager 'Kong Frederik den Niendes Hæderspris' for en fortjenstfuld indsats for dansk eksport.
 2007: JYSK Franchise åbner i Rumænien.
 2007: Dänisches Bettenlager åbner i Frankrig.
 2007: JYSK Franchise åbner i Dubai.
 2007: JYSK Franchise lukker for anden gang i Rusland. 
 2008: JYSK indvier Nordens største lager i Uldum i Midtjylland. Lageret har en grundplan på 64.000 m².
 2008: JYSK Franchise åbner i Makedonien.
 2008: JYSK Nordice åbner i Slovenien.
 2008: JYSK Nordic åbner i Storbritannien.
 2009: JYSK Nordic åbner i Kroatien.
 2009: Dänisches Bettenlager åbner i Italien.
 2009: Dänisches Bettenlager åbner i Spanien.
 2009: JYSK fejrer 30 års jubilæum og lancerer en interaktiv fortælling om virksomhedens historie.
 2009: Lars Larsen tildeles ridderkorset af 'Dannebrogordenen' af Kongehuset.

2010- 
 2010: JYSK lancerer sin webshop i Danmark.
 2010: Hendes Majestæt Dronningen giver tilladelse til, at JYSK må anvende prædikatet Kgl. Hofleverandør. 
 2010: JYSK's personaleblad 'GO JYSK' vinder flere priser – som årets personaleblad i Danmark og som det næstbedste i Europa.
 2010: JYSK Nordic åbner i Kina.
 2010: JYSK Nordic åbner i Bosnien-Hercegovina.
 2011: JYSK åbner den første butik i Serbien.
 2011: JYSK lancerer sin egen tv-kanal på www.JYSK.tv.
 2011: Lars Larsen bliver placeret som verdens 304. rigeste person af det amerikanske erhvervsmagasin Forbes, der opgør Lars Larsens formue til 3,6 milliarder dollars.
 2011: JYSK vinder tre priser uddelt af FEIEA – "Årets Foto" for en forside i 'GO JYSK', "Special Merit Award" for sin karriereavis og "Bedste Nyhedsavis" for sin elevavis.
 2012: JYSK lancerer et nyt city-koncept med første butik placeret i Stockholm, Sverige.
 2012: JYSK åbner butik nummer 2000 i det nordlige Norge. 
 2013: Lars Larsen køber aktiemajoriteten i boligkæden IDdesign, som fører kæderne Idemøbler og ILVA.
 2013: JYSK Franchise åbner i Armenien. 
 2014: JYSK Franchise åbner i Indonesien.
 2015: JYSK åbner butik nummer 100 i Danmark beliggende i Skejby.
 2016: JYSK Nordic udvider lageret i Uldum
 2016: JYSK Nordic åbner i Hviderusland
 2016: JYSK Franchise åbner i Moldova
 2017: JYSK Nordic åbner i Belgien
 2018: Jysk Franchise åbner i Thailand
 2019: Lars Larsen dør 19. august, 71 år.
 2020: Däniches Bettenlager i Østrig rebrandes til JYSK pr.  
 2021: Däniches Bettenlager i Tyskland rebrandes til JYSK pr.  

JYSK findes i dag i følgende lande:

Referencer

Eksterne henvisninger 

 JYSKs officielle hjemmeside

Møbelkæder i Danmark
Danske virksomheder etableret i 1979
Leverandører til Det Kongelige Danske Hof
JYSK Holding
Netbutikker i Danmark